Where Is My Husband!

Where Is My Husband! (, stilizēts ar lielajiem burtiem) ir britu dziedātājas un dziesmu autores Rejas dziesma. Viņa to sarakstīja un producēja sadarbībā ar Maiku Sabatu. Pēc dziesmas atskaņošanas vairākos festivālos Reja to izdeva ar ierakstu kompāniju Human Re Sources , un tā kļuva par vadošo singlu no viņas gaidāmā otrā studijas albuma This Music May Contain Hope (2026).

Līdz ar Where Is My Husband! iznākšanu tika publicēts arī videoklips, kurā redzams, kā Reja dzenas pakaļ noslēpumaina vīrieša siluetam. Dziesma guva plašus komerciālus panākumus un sasniedza pirmo vietu Apvienotajā Karalistē, kļūstot par Rejas otro pirmās vietas singlu šajā valstī, kā arī iekļuva desmit populārāko dziesmu topā vairākās valstīs, tostarp Austrālijā, Austrijā, Īrijā, Islandē, Jaunzēlandē, Kanādā, Nīderlandē, Norvēģijā, Vācijā, Grieķijā, Zviedrijā un Šveicē. Tā kļuva arī par Rejas līdz šim augstāko rezultātu ASV, sasniedzot 13. vietu Billboard Hot 100 topā.

 Izdošana un popularizēšana 
Reja pirmo reizi izpildīja Where Is My Husband!  Glāstonberijas festivālā, atklājot savu uzstāšanos uz Piramīdas skatuves. NME žurnālists Sureidžs Singhs to raksturoja kā "milzīgu hitu" un atzīmēja, ka dziedātāju pavadīja pūtēju orķestris. Vēlāk viņa dziesmu izpildīja citos festivālos, tostarp All Points East Anglijā un Montrē džeza festivālā Šveicē. Reja arī publicēja dziesmas fragmentu video koplietošanas lietotnē TikTok, kur tilta (pārejas) fragments ieguva popularitāti.

Where Is My Husband! iznāca  ar ierakstu kompānijas Human Re Sources starpniecību. Līdz ar dziesmas iznākšanu tika publicēts videoklips. Tas sākas melnbalti, un krāsas parādās brīdī, kad Reja uz skatuves uzstājas sarkanā kleitā. Vēlāk redzams, kā dziedātāja dzenas pakal vīrieša siluetam un mēģina to noķert, taču viņai tas neizdodas. Dziesma tika paziņota kā galvenais singls no Rejas gaidāmā otrā studijas albuma, kuru tajā pašā dienā varēja sākt iepriekšpasūtīt un kura iznākšana plānota 2026. gadā. Vienlaikus ar singla iznākšanu dziedātāja paziņoja par koncertturneju This Tour May Contain New Music, kas 2026. gadā paredzēta Eiropā un Ziemeļamerikā.

Reja dziesmu izpildīja ASV rīta raidījuma Today Citi Concerts koncertā un vēlāk šovā The Tonight Show Starring Jimmy Fallon, kā arī raidījumos The Graham Norton Show un The Jennifer Hudson Show.  iznāca dziesmas remikss, ko veidoja franču dīdžejs Dāvids Geta un itāļu dīdžejs Hipatons.

 Kompozīcija 
Reja sarakstīja un producēja Where Is My Husband! sadarbībā ar Maiku Sabatu. Dziesma ir sarakstīta si minorā, un melodiskais materiāls lielākoties balstīts uz si minora pentatonisko gammu. Harmonija ir galvenokārt minora tonalitātē, taču tajā izmantots modālais sajaukums — lielais subdominantes akords (mi mažors), kas atvasināts no si doriskās skaņkārtas, nevis dabiskās minora gammas. Šī paaugstinātā sestā pakāpe (sol diēzs, nevis sol) piešķir spilgtāku nokrāsu, nenovirzot no minora tonalitātes — šī tehnika bieži sastopama mūsdienu ritmblūza un soula ietekmētajā popmūzikā.

Rakstot žurnālam Rolling Stone, Deivids Brauns raksturoja dziesmu kā vecā un jaunā ritmblūza sajaukumu, uzsverot tajos izmantotos pūšaminstrumentus un hiphopa skaņas. Paolo Ragusa no Consequence to raksturoja kā popmūzikas dziesmu retro stilā, savukārt Šahzaibs Huseins no Clash to interpretēja kā "pūšaminstrumentiem bagātu" ritmblūza un soula dziesmu ar 1960. gadu meiteņu grupu mūzikas elementiem.

Dziesmas teksts stāsta par Rejas meklējumiem pēc mūža partnera, un tajā minēts saderināšanās gredzens. Visā dziesmā viņa iztēlojas, kāda būtu dzīve ar viņu nākotnē: "Wait til I get my hands on him/I'ma tell him off too/For how long he kept me waiting" (latviski: "Pagaidi, līdz es viņu noķeršu/Es viņam arī pateikšu/Par to, cik ilgi viņš lika man gaidīt"). Vēlāk viņa saprot, ka "viņai vispirms jāatrod sevi, ja viņa vēlas, lai mīlestība viņu atrastu", kā rakstīja Ragusa. Intervijā žurnālam British Vogue Reja pastāstīja par singla tēmu: "Mana pēdējā sāpīgā šķiršanās bija pirms četriem, pieciem gadiem. Es domāju: 'Es viņu apprecēšu.' Mēs bijām kopā divus gadus, un beigās nekas nesanāca. Es nekad neesmu piedzīvojusi postošākas emocijas. Man vajadzēja trīs, četrus gadus, lai viņu pārvarētu. Es nevaru atļauties atkal iemīlēties, kamēr tas nav droši."

 Komerciālais sniegums 
Apvienotajā Karalistē Where Is My Husband! debitēja ceturtajā vietā UK Singles Chart topā nedēļā, kas beidzās . Nākamajā nedēļā dziesma pakāpās uz trešo vietu, bet trešajā nedēļā nokritās uz sesto vietu. Sestajā nedēļā dziesma atgriezās līdz tam augstākajā — trešajā vietā, kur tā palika nākamās četras nedēļas, līdz beidzot sasniedza otro vietu topā nedēļā, kas beidzās . Nākamās trīs nedēļas dziesmu no pirmās vietas noturēja Teiloras Sviftas The Fate of Ophelia (2025). Topā nedēļā, kas beidzās , Where Is My Husband! sasniedza pirmo vietu UK Singles Chart, kļūstot par Rejas otro pirmās vietas singlu šajā valstī pēc Escapism (2022) un pirmo pirmās vietas dziesmu Apvienotajā Karalistē 2026. gadā.

Citur Where Is My Husband! debitēja 90. vietā ASV Billboard Hot 100 topā nedēļā, kas beidzās . Četrpadsmitajā nedēļā topā dziesma pakāpās līdz 13. vietai, kļūstot par Rejas pirmo iekļūšanu divdesmit populārāko dziesmu skaitā šajā valstī. Billboard Global 200 topā Where Is My Husband! sasniedza sesto vietu, pārspējot Escapism kā Rejas augstāko vietu šajā topā.

 Atzinība 
+Gada beigu saraksti Izdevums Saraksts Vieta Avots Consequence 200 labākās 2025. gada dziesmas   DIY DIY 2025. gada dziesmas   The Guardian 20 labākās 2025. gada dziesmas   The Independent The Independent iecienītākās 2025. gada dziesmas   NME 50 labākās 2025. gada dziesmas   Rough Trade Labākās 2025. gada dziesmas   Variety Labākās 2025. gada dziesmas  

 Pozīcijas topos 

 Nedēļas topi 
+ Where Is My Husband! nedēļas topu rezultāti Tops (2025—2026) Augstākāvieta Apvienotā Karaliste (OCC) 1 Apvienotā Karaliste neatkarīgie (OCC) 1 ASV (Billboard Hot 100) 13 ASV Adult Pop Airplay (Billboard) 14 ASV Pop Airplay (Billboard) 11 Austrālija (ARIA) 3 Austrālija hiphops/R&B (ARIA) 1 Austrija (Ö3 Austria Top 40) 3 Beļģija (Ultratop Flandrija) 4 Beļģija (Ultratop Valonija) 2 Bulgārijas radio tops (PROPHON) 1 Dānija (Hitlisten) 10 Francija (SNEP) 16 Globālais tops (Billboard Global 200) 6 Grieķijas starptautiskais tops (IFPI) 3 Horvātijas starptautiskais radio tops (Top lista) 1 Igaunija (Eesti Tipp-40) 2 Īrija (IRMA) 2 Islande (Tónlistinn) 3 Itālija (FIMI) 36 Jaunzēlande (Recorded Music NZ) 6 Kanāda (Canadian Hot 100) 7 Latvija radio tops (LaIPA) 1 Latvija straumēšanas tops (LaIPA) 7 Lietuva (AGATA) 8 Nīderlande (Dutch Top 40) 3 Nīderlande (Single Top 100) 3 Norvēģija (VG-lista) 4 Polija radio tops (OLiS) 5 Portugāle (AFP) 14 Slovākija (ČNS IFPI) 3 Somija (Musiikkituottajat) 25 Spānija (PROMUSICAE) 30 Šveice (Schweizer Hitparade) 4 Vācija (GfK Entertainment) 3 Zviedrija (Sverigetopplistan) 6

 Sertifikāti 
+ Where Is My Husband! sertifikāti Reģions Sertifikāts Avots  (ARIA) Platīna  (Pro-Música Brasil) Zelta  (IFPI Danmark) Zelta  (SNEP) Zelta  (IFPI Greece) Zelta  (Recorded Music NZ) Platīna  (Music Canada) Zelta  (IFPI Norge) Zelta  (AFP) Zelta  (BPI) Platīna

 Izdošanas vēsture 
+ Where Is My Husband! izdošanas datumi un formāti Reģions Datums Formāts Versija Izdevējs Avots Dažādi   Oriģināls Human Re Sources Itālija Radio atskaņošana ASV  Contemporary hit radio  Dažādi   Dāvida Getas un Hipatona remikss Human Re Sources

 Atsauces 

Kategorija:2025. gada dziesmas
Kategorija:2025. gada singli
Kategorija:Britu soulmūzika